**ZMLUVA**

**o poskytovaní praktického vyučovania**

podľa zákona č. 61/2015 Z. z. o odbornom vzdelávaní a príprave

a o zmene a doplnení niektorých zákonov v znení zákona č. 209/2018 Z. z. (ďalej len „zmluva“)

uzatvorená medzi zmluvnými stranami:

**Stredná priemyselná škola elektrotechnická**

Sídlo: Hálova 16, 851 01 Bratislava

**Zastupuje: Ing. Iveta Šafránková, riaditeľka**

IČO: 17 327 661

Kontakt: **🕿** 02 63 82 34 02, 0918 711 250

e-mail: [skola@spsehalova.sk](mailto:skola@spsehalova.sk)

(ďalej len „SPŠE Hálova“)

a

**Názov zamestnávateľa, typ spoločnosti**

Sídlo: adresa

**Zastupuje: Meno priezvisko, konateľ**

IČO: 35 848 481

Zapísaná: v Obchodnom registri Okresného súdu Bratislava I, oddiel: Sro, vl.č.: 27839/B

Kontakt: **Meno a priezvisko**

🕿

e-mail:

(ďalej len „zamestnávateľ“)

Článok 1

**Základné ustanovenia**

1. Praktické vyučovanie žiakov SPŠE Hálova (ďalej len „žiak“) na pracoviskách zamestnávateľa sa organizuje podľa § 4 a nasl. zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov (ďalej len „zákon“) v znení zákona č. 209/2018 Z. z. ako odborná prax pod vedením inštruktora.
2. Odborná prax je organizovaný proces poskytujúci žiakovi nácvik a upevňovanie praktických zručností, schopností a návykov nevyhnutných na výkon odborných činností v niektorej z oblastí: informačné technológie, elektrotechnika, ekonomika a príbuzné odbory.
3. Zamestnávateľom je fyzická osoba alebo právnická osoba, iná ako stredná odborná škola, ktorej predmet činnosti zodpovedá obsahu vzdelávania v študijnom odbore, v ktorom žiakovi poskytuje praktické vyučovanie.
4. Žiak vykonáva na odbornej praxi cvičnú prácu.
5. Žiak vykonáva cvičné práce nácvikom zhotovovania výrobkov, poskytovania služieb alebo vykonávania pracovných činností zodpovedajúcich odborným činnostiam v študijnom odbore 2675 M elektrotechnika v oblasti prípravy na povolanie „počítačové systémy“ alebo „komunikačná, televízna a multimediálna technika“.
6. Odborná prax žiaka je bezplatná.

Článok 2

**Predmet zmluvy**

1. Predmetom zmluvy je zabezpečenie na pracoviskách zamestnávateľa odbornej praxe žiakov:

|  |  |  |  |  |
| --- | --- | --- | --- | --- |
| Meno a priezvisko | Dátum narodenia | Číslo OP | Telefón | E-mail |
|  |  |  |  |  |
|  |  |  |  |  |

1. Zamestnávateľ zabezpečí odbornú prax žiakov v súlade so školským vzdelávacím programom študijného odboru 2675 M elektrotechnika SPŠE Hálova.

Článok 3

**Rozsah odbornej praxe**

* + - 1. Odborná prax žiakov sa uskutoční v období **od 13. 09. 2019 do 24. 04. 2020** každý týždeň v piatok s výnimkou piatkov, ktoré sú štátnym sviatkom alebo dňom školských prázdnin. Prehľad dní odbornej praxe tvorí prílohu č. 1 zmluvy.
      2. Denný rozsah odbornej praxe žiakov je 6 hodín + čas prestávok, pričom začiatok pracovnej zmeny určí zamestnávateľ najskôr o 7.00 h.
      3. Zamestnávateľ poskytne žiakom prestávku na odpočinok a jedenie v trvaní 30 minút.
      4. Pred uplynutím doby, na ktorú sa táto zmluva uzatvára (bod 1 tohto článku 3), je možné túto zmluvu ukončiť vzájomnou dohodou strednej odbornej školy a zamestnávateľa alebo písomnou výpoveďou strednej odbornej školy alebo zamestnávateľa, pričom výpovedná lehota je 1 mesiac a začína plynúť doručením výpovede druhej zmluvnej strane.

Článok 4

**Práva a povinnosti zamestnávateľa**

1. Zamestnávateľ zabezpečí v období podľa článku 3 bod 1. zmluvy odbornú prax žiakov na pracovisku (adresa):

|  |
| --- |
| **Adresa pracoviska** |

1. Zamestnávateľ má právo zabezpečovať odbornú prax žiakov aj mimo uvedeného pracoviska (napr. v teréne, na vysunutom pracovisku, u inej právnickej osoby a pod.).
2. Zamestnávateľ má právo uvoľniť žiakov z odbornej praxe len na základe žiadosti SPŠE Hálova.
3. Zamestnávateľ je povinný
4. oboznámiť žiakov s jeho organizačnou štruktúrou a celkovou činnosťou zamestnávateľa v súlade s jeho internými predpismi,
5. zabezpečiť školenie žiakov z oblasti ochrany a bezpečnosti zdravia pri práci, hygieny práce a protipožiarnej ochrany v rozsahu ustanovenom Zákonníkom práce na začiatku prvého dňa odbornej praxe žiakov,
6. poskytnúť žiakom vzhľadom na vykonávanú pracovnú činnosť potrebné osobné ochranné prostriedky,
7. umožniť žiakom vykonávať dohodnutú pracovnú činnosť a poskytnúť mu potrebné pracovné prostriedky a materiál,
8. umožniť poverenému pedagogickému zamestnancovi SPŠE Hálova – koordinátorovi odbornej praxe - vykonať kontrolu priebehu odbornej praxe žiaka za podmienky dodržania režimových opatrení ustanovených internými predpismi zamestnávateľa,
9. určiť inštruktora podľa § 22 zákona zodpovedného za vedenie odbornej praxe žiakov, ktorým je (meno, priezvisko, funkcia, kontakt - telefón, e-mail):

|  |
| --- |
| **Meno Priezvisko inštruktora, tel. číslo, e-mail** |
| **Meno Priezvisko inštruktora, tel. číslo, e-mail** |

(ďalej len „inštruktor“).

1. umožniť inštruktorovi absolvovať prípravu so zameraním podľa § 22 zákona. Prípravu a opakovanú prípravu inštruktora zabezpečuje Slovenská obchodná a priemyselná komora (ďalej len „SOPK“) prostredníctvom SPŠE Hálova ako splnomocnenej organizácie. Inštruktor získava certifikát o absolvovaní prípravy prípravy.
2. V procese odbornej praxe žiakov na pracovisku zamestnávateľa je inštruktor povinný:
3. viesť žiaka pri výkone odbornej praxe,
4. prideľovať žiakovi cvičné práce,
5. sledovanie praktickú činnosť žiakov, dodržiavanie bezpečnosti práce, dodržiavanie pracovných postupov a pod.,
6. usmerňovať žiakov pri vykonávaných činnostiach,
7. hodnotiť pracovné činnosti žiakov,
8. poskytovať informácie koordinátorovi odbornej praxe o činnosti, ktorú žiaci počas odbornej praxe vykonávajú, o dochádzke a o správaní žiakov,
9. prípravovať podklady a podieľať sa na hodnotení žiakov (príloha č. 2 zmluvy).

Článok 5

**Práva a povinnosti žiaka**

1. Žiak - účastník odbornej praxe u zamestnávateľa je povinný
2. absolvovať odbornú prax v rozsahu podľa článku 3 tejto zmluvy,
3. rešpektovať pokyny inštruktora na pracovisku zamestnávateľa,
4. byť primerane ustrojený podľa požiadaviek alebo charakteru pracoviska,
5. dôsledne dodržiavať bezpečnostné, hygienické, protipožiarne a interné predpisy na pracovisku zamestnávateľa.
6. Žiak môže použiť informácie získané počas odbornej praxe u zamestnávateľa len na účely vlastného vzdelávania a odbornej prípravy.
7. Žiak je povinný vykonať odbornú prax podľa podmienok dohodnutých v tejto zmluve a bez nároku na odmenu.

Článok 6

**Práva a povinnosti SPŠE Hálova**

1. SPŠE Hálova preukázateľne poučí žiakov pred nástupom na odbornú prax o jeho povinnostiach podľa tejto zmluvy.
2. SPŠE Hálova poveruje svojho pedagogického zamestnanca – koordinátora odbornej praxe vykonávať kontrolu výkonu odbornej praxe žiakov, bezpečnosti a hygieny práce žiakov v čase vykonávania odbornej praxe u zamestnávateľa.
3. Pri výkone kontroly podľa bodu 2. pedagogický zamestnanec SPŠE Hálova je povinný dodržiavať podmienky režimových opatrení ustanovených internými predpismi zamestnávateľa.

Článok 7

**Záverečné ustanovenia**

1. Táto zmluva sa uzatvára na obdobie od 13. 9. 2019 do 24. 4. 2020.
2. Pred uplynutím doby, na ktorú bola táto zmluva uzatvorená, ju možno ukončiť
3. vzájomnou dohodou SPŠE Hálova a zamestnávateľa alebo
4. písomnou výpoveďou SPŠE Hálova alebo zamestnávateľa s výpovednou lehotou najmenej jeden mesiac.
5. Táto zmluva nadobúda platnosť dňom podpisu zmluvnými stranami a účinnosť dňom uvedeným v tejto zmluve, nie však skôr ako je deň nasledujúci po zverejnení zmluvy v zmysle § 47a Občianskeho zákonníka.
6. Právne vzťahy touto zmluvou neupravené sa riadia príslušnými ustanoveniami Zákonníka práce a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
7. Zmeny a doplnky tejto zmluvy je možné vykonať písomným dodatkom len na základe dohody zmluvných strán.
8. Táto zmluva je vyhotovená v dvoch originálnych rovnopisoch, z ktorých jeden dostane SPŠE Hálova a jeden zamestnávateľ.

|  |  |  |
| --- | --- | --- |
| Bratislava 6. septembra 2019 |  | Bratislava 6. septembra 2019 |

|  |  |  |
| --- | --- | --- |
| .................................................... |  | .................................................... |
| Xxxxxxxx Xxxxxxxxxxxxxxx |  | Ing. Iveta Šafránková |
| Xxxxx, s. r. o |  | riaditeľka |
|  |  | SPŠE, Hálova 16, Bratislava |

Príloha č. 1 Prehľad termínov odbornej praxe žiakov SPŠE Hálova na pracoviskách zamestnávateľa

Príloha č. 2 Hodnotenie a klasifikácia žiaka z odbornej praxe

Prehľad termínov odbornej praxe žiakov SPŠE Hálova na pracoviskách zamestnávateľa

|  |  |  |  |
| --- | --- | --- | --- |
| TERMÍN PRAXE | DEŇ | PLÁNOVANÝ POČET DNÍ ODBORNEJ PRAXE | POZNÁMKA |
| 13. 09. 2019 | piatok | 1 |  |
| 20. 09. 2019 | piatok | 1 |  |
| 27. 09. 2019 | piatok | 1 |  |
| 04. 10. 2019 | piatok | 1 |  |
| 11. 10. 2019 | piatok | 1 |  |
| 18. 10. 2019 | piatok | 1 |  |
| 25. 10. 2019 | piatok | 1 |  |
| 08. 11. 2019 | piatok | 1 |  |
| 15. 11. 2019 | piatok | 1 |  |
| 22. 11. 2019 | piatok | 1 |  |
| 29. 11. 2019 | piatok | 1 |  |
| 06. 12. 2019 | piatok | 1 |  |
| 13. 12. 2019 | piatok | 1 |  |
| 20. 12. 2019 | piatok | 1 |  |
| 10. 01. 2020 | piatok | 1 |  |
| 10. 01. 2020 | piatok | 1 |  |
| 17. 01. 2020 | piatok | 1 |  |
| 24. 01. 2020 | piatok | 1 |  |
| 07. 02. 2020 | piatok | 1 |  |
| 14. 02. 2020 | piatok | 1 |  |
| 07. 02. 2020 | piatok | 1 |  |
| 28. 02. 2020 | piatok | 1 |  |
| 06. 03. 2020 | piatok | 1 |  |
| 13. 03. 2020 | piatok | 1 |  |
| 20. 03. 2020 | piatok | 1 |  |
| 27. 03. 2020 | piatok | 1 |  |
| 03. 04. 2020 | piatok | 1 |  |
| 17. 04. 2020 | piatok | 1 |  |
| 24. 04. 2020 | piatok | 1 |  |

**Hodnotenie a klasifikácia žiaka z odbornej praxe Meno žiaka:** Xxxxxxxxxx Xxxxxxxxxxx

|  |  |  |  |  |  |
| --- | --- | --- | --- | --- | --- |
| **Kritérium/hodnotenie** | **Stupeň 1 - výborný** | **Stupeň 2 - chválitebný** | **Stupeň 3 - dobrý** | **Stupeň 4 - dostatočný** | **Stupeň 5 - nedostatočný** |
| * + 1. **vzťah k práci a k praktickým činnostiam** | sústavne prejavuje kladný vzťah k práci, k praktickým činnostiam | prejavuje kladný vzťah k práci, k praktickým činnostiam | prejavuje vzťah k práci, k praktickým činnostiam prevažne kladne, s menšími výkyvmi | pracuje so slabým záujmom a vzťahom k práci a k praktickým činnostiam | neprejavuje záujem o prácu a praktické činnosti |
| * + 1. **osvojenie praktických zručností a návykov** | mimoriadne rýchlo si osvojuje praktické zručnosti a návyky | rýchlo si osvojuje praktické zručnosti a návyky | praktické zručnosti a návyky si osvojuje v akceptovateľných termínoch | praktické zručnosti a návyky si osvojuje len dlhodobým opakovaním | v praktických činnostiach, zručnostiach a návykoch má neakceptovateľné nedostatky |
| * + 1. **schopnosť spolupracovať pri riešení úloh** | aktívne a ochotne spolupracuje s kolektívnom pri riešení úloh | spravidla spolupracuje s kolektívnom pri riešení úloh | spolupracuje s kolektívnom pri riešení úloh len s menšími výkyvmi | často odmieta spolupracovať s kolektívom pri riešení úloh | vzťah k pracovnému kolektívu je na veľmi slabej úrovni |
| * + 1. **využitie teoretických vedomostí v praktických činnostiach** | pohotovo, samostatne a tvorivo využíva teoretické poznatky pri praktickej činnosti | samostatne, ale menej tvorivo a s menšou istotou využíva teoretické poznatky pri praktickej činnosti | s pomocou inštruktora uplatňuje získané teoretické poznatky pri praktickej činnosti | teoretické poznatky vie pri praktickej činnosti využiť len za sústavnej pomoci inštruktora | nevie ani s pomocou učiteľa uplatniť teoretické poznatky pri praktickej činnosti |
| * + 1. **aktivita, samostatnosť, tvorivosť, iniciatíva, talent** | praktické činnosti vykonáva pohotovo, samostatne uplatňuje získané zručnosti a návyky | praktické činnosti vykonáva samostatne, v postupoch a spôsoboch práce sa nevyskytujú podstatné chyby | v praktických činnostiach sa dopúšťa chýb a pri postupoch a spôsoboch práce potrebuje občasnú pomoc inštruktora | pri voľbe postupov a spôsobov práce sústavne potrebuje pomoc inštruktora | pracovný postup nezvládne ani s pomocou inštruktora |
| * + 1. **kvalita výsledkov činností** | bezpečne ovláda postupy a spôsoby práce, dopúšťa sa len menších chýb | výsledky práce žiaka majú drobné nedostatky | výsledky práce žiaka majú väčšie nedostatky | výsledky práce žiaka majú závažné nedostatky | výsledky práce nedosahujú ani dolnú hranicu predpísaných ukazovateľov |
| * + 1. **organizácia vlastnej práce, udržiavanie poriadku na pracovisku** | účelne si organizuje vlastnú prácu, udržuje pracovisko v poriadku | účelne si organizuje vlastnú prácu, obvykle udržuje pracovisko v poriadku | vlastnú prácu organizuje menej účelne, udržuje pracovisko v poriadku | prácu organizuje len za sústavnej pomoci inštruktora, menej dbá na poriadok pracoviska | prácu na pracovisku si nevie organizovať, nedbá na poriadok pracoviska |
| * + 1. **dodržiavanie predpisov o BOZP, ochrane pred požiarom a starostlivosť o životné prostredie** | vedome dodržuje predpisy o BOZP a ochrane pred požiarom a aktívne sa stará o ŽP | dodržuje predpisy o BOZP a ochrany pred požiarom a stará sa o ŽP | dodržuje predpisy o BOZP a ochrany pred požiarom, v malej miere prispieva k ochrane ŽP | menej dbá na dodržiavanie predpisov o BOZP a ochrany pred požiarom a taktiež o ŽP | neovláda predpisy o BOZP a ochrany pred požiarom a nedbá na ochranu ŽP |
| * + 1. **dodržiavanie stanovených termínov** | spravidla dodržuje termíny plnenia úloh | termíny splnenia úloh obvykle dodrží | na termíny plnenia úloh ho musí inštruktor upozorňovať | ani po upozornení inštruktora nedodrží termín plnenia úlohy | nedbá na termíny plnenia úloh |
| * + 1. **hospodárne využívanie surovín, materiálov, energie, prekonávanie prekážok v práci** | hospodárne využíva suroviny, materiál, energiu, aktívne prekonáva vyskytujúce sa prekážky | pri hospodárnom využívaní surovín, materiálu a energie sa dopúšťa malých chýb, prekážky v práci prekonáva s občasnou pomocou inštruktora | s pomocou inštruktora je schopný hospodárne využívať suroviny, materiály a energiu, prekážky v práci prekonáva s pomocou inštruktora | porušuje zásady hospodárnosti využívania surovín, materiálu a energie, prekážky v práci prekonáva len s pomocou inštruktora | nevyužíva hospodárne suroviny, materiál a energiu, nemá záujem o prekonávanie prekážok v práci |
| * + 1. **obsluha a údržba výrobných alebo laboratórnych zariadení a pomôcok, nástrojov, náradia a meradiel** | vzorne obsluhuje a udržuje výrobné alebo laboratórne pomôcky, nástroje, náradie a meradlá | výrobné alebo laboratórne zariadenia obsluhuje a udržuje s drobnými nedostatkami | pri obsluhe a údržbe zariadení a pomôcok, nástrojov, náradia a meradiel ho musí inštruktor častejšie usmerňovať | pri obsluhe a údržbe zariadení a pomôcok, prístrojov, nástrojov, náradia a meradiel sa dopúšťa závažných nedostatkov | v obsluhe a údržbe zariadení a pomôcok, prístrojov, náradia a meradiel má vážne nedostatky |

Poznámka: stupeň hodnotenia daného kritéria zakrúžkujte!

*V Bratislave, dňa: Podpis inštruktora:*